
ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 155 
Σύσταση ενιαίας επιχείρησης ύδρευσης και αποχέτευσης με το όνομα «ΔΗΜΟ¬ 
ΤΙΚΗ ΕΠΙΧΕΙΡΗΣΗ ΥΔΡΕΥΣΗΣ - ΑΠΟΧΕΤΕΥΣΗΣ ΤΟΥ ΔΗΜΟΥ 
ΖΑΚΥΝΘΟΥ του Νομού Ζακύνθου*. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1, Τις διατάξεις της παρ. 3 του άρθρου 1 του Ν. 1069/1980 «περί κινή¬ 


τρων δια την ίδρυσιν επιχειρήσεων Υδρεύσεως και Αποχετεύσεως» (ΦΕΚ Α' 
191/23.8.1980). 

2. Τις διατάξεις του άρθρου 261 του Δ.Κ.Κ. (Π.Δ.) 323/1989 (Α' 
146). 

3. Την αριθ. 89 της 26.2.1992 γνωμοδότηση του Συμβουλίου της Επι¬ 
κράτειας, με πρόταση του Υπουργού Εσωτερικών, αποφασίζουμε: 

Άρθρο 1 

Σύσταση 

Εγκρίνεται η αριθμ. 216/1991 απόφαση του Δημοτικού Συμβουλίου 
Ζακύνθου του Νομού Ζακύνθου, που αφορά τη σύσταση στον ομώνυμο δήμο 
ενιαίας επιχείρησης ύδρευσης και αποχέτευσης που έχει ως εξής: 

1. Συνιστάται στο Δήμο Ζακύνθου του Νομού Ζακύνθου ενιαία επιχεί¬ 
ρηση ύδρευσης και αποχέτευσης με το όνομα «ΔΗΜΟΉΚΗ ΕΠΙΧΕΙ¬ 
ΡΗΣΗ ΥΔΡΕΥΣΗΣ - ΑΠΟΧΕΤΕΥΣΗΣ ΤΟΥ ΔΗΜΟΥ ΖΑΚΥΝΘΟΥ ΝΟ¬ 
ΜΟΥ ΖΑΚΥΝΘΟΥ» (άρθρο 1 παρ. 1 του Ν. 1069/1980). 

2. Η Δημοτική Επιχείρηση Ύδρευσης και Αποχέτευσης είναι νομικό 
πρόσωπο ιδιωτικού δικαίου με κοινωφελή χαρακτήρα και διέπεται ως προς 
τη διοίκηση, οργάνωση, εκτέλεση, λειτουργία και συντήρηση τών έργων 
της αρμοδιότητός της καθώς και τις πηγές χρηματοδότησής της από τις 
διατάξεις του Ν. 1069/1980 «περί κινήτρων δια την ίδρυσιν επιχειρήσεων 
υδρεύσεως και αποχετεύσεως». Για τα λοιπά θέματα εφαρμόζονται οι δια¬ 
τάξεις του Π.Δ.. 323/1989 «Δημοτικός και Κοινοτικός Κώδικας» και οι 
κανόνες της ιδιωτικής οικονομίας (άρθρο 1 παρ. 1 Ν. 1069/1980). 

3. Έδρα της επιχείρησης είναι η πόλη της Ζακύνθου του Νομού Ζακύν¬ 
θου (άρθρο 1 παρ. 3 Ν. 1069/1980). 

4. Περιοχή αρμοδιότητας της επιχείρησης είναι η περιφέρεια του Δήμου 
Ζακυνθίων (άρθρο 1 παρ. 3 Ν. 1069/1980). 

Άρθρο 2 
Εκμετάλλευση 

Τρόπος εκμετάλλευσης των έργων και υπηρεσιών: 

Η εκμετάλλευση των έργο» και υπηρεσιών της επιχείρησης ενεργείται 
σύμφωνα με τις διατάξεις του Ν. 1069/1980 (άρθρο 1 παρ. 3 Ν. 1069/ 
1980). 

Άρθρο 3 
\ Περιουσία 

Περιουσία της επιχείρησης: " 

Στην περιουσία της επιχείρησης ανήκούν τα έργα ύδρευσης και αποχέτευ¬ 
σης της περιοχής αρμοδιότητας της επιχείρησης τα οποία εκτελέσθηκαν ή 
θα εκτελεσθούν με βάση τις μελέτες που εγκρίθηκαν ή θα εγκριθούν, όλοι οι 
υπόνομοι που υπάρχουν και οι εγκαταστάσεις ύδρευσης και αποχέτευσης 
ακαθάρτων και όμβριων υδάτων, όλοι οι υπόνομοι ή ανοικτοί αγωγοί που 
εκβάλλουν άμεσα ή έμμεσα στο δίκτυο^ καθώς επίσης και οι μονάδες επε¬ 
ξεργασίας πόσιμου ύδατος και υγρών αποβλήτων (άρθρο 1 παρ. 8 του Ν. 
1069/1980). 


/ 

Άρθρο 4 
Έσοδα 

Έσοδα της επιχείρησης κατά τις διατάξεις των άρθρων 10 έως 16 και 
27 και 28 του Ν. 1069/1980, είναι: 

α. Το ειδικό τέλος για τη μελέτη, κατασκευή και επέκταση των έργων 
ύδρευσης και αποχέτευσης, για μία δεκαετία από της 1ης Ιανουάριου του 
επόμενου από τη σύσταση της επιχείρησης έτους που υπολογίζεται σε ποσο¬ 
στό 80% επί της αξίας του ύδατος και καταναλίσκεται (άρθρο 10 παρ. 1 εδ. 
α'και 11 Ν. 1069/1980). 

β. Το ειδικό τέλος 3% επί του ακαθάριστου εισοδήματος από οικοδομές 
που βρίσκονται στην περιφέρεια του δήμου, το οποίο καταβάλλεται για μια 
δεκαετία από την έναρξη του επόμενου από τη σύσταση της επιχείρησης 
έτους (άρθρο 10 παρ. 1 εδ. β' και 12 Ν. 1069/1980). 

γ. Δωρεά επιχορήγηση από το πρόγραμμα δημοσίων επενδύσεων σε πο¬ 
σοστό μέχρι 35% επί των δαπανών μελετών και κατασκευών των κάθε φύ- 
σεώς έργων ύδρευσης και αποχέτευσης αρμοδιότητας της επιχείρησης (άρ¬ 
θρο 10 παρ. 1 εδ. ια' και 13 Ν. 1069/1980). 

δ. Το τέλος σύνδεσης μετά του δικτύου της αποχέτευσης (άρθρο 10 παρ. 
1 εδαφ. γ' Ν. 1069/1980). 

ε. Η δαπάνη και σύνδεση προς αγωγό της ύδρευσης και της αποχέτευσης 
(άρθρο 10 παρ. 1 εδαφ. δ' και άρθρο 15 Ν. 1069/1980). 

στ. Το τέλος σύνδεσης μετά του δικτύου της ύδρευσης (άρθρο 10 παρ. 1 
εδ. ε' Ν. 1069/1980). 

ζ. Το τέλος χρήσεως υπονόμων (άρθρο 10 παρ. 1 εδ. στ' Ν. 1069/ 
1980). 

η. Η αξία ύδατος που καταναλώνεται (άρθρο' 10 παρ. 1 εδ. Γ Ν. 1069/ 
1980). 

θ. Η εγγύηση χρήσεως του υδρομετρητή (άρθρο 10 παρ". 1 εδ. η' Ν. 
1069/1980). 

ι. Η δαπάνη μετατόπισης αγωγών διακλαδώσεων και συνδέσεων ύδρευ¬ 
σης και αποχέτευσης υδρομετρητών ή άλλων συναφών εργασιών (άρθρο 10 
παρ. 1 εδ. θ' Ν. 1069/1980). 

ια. Οι συνεισφορές τρίτων για την εκτέλεση κατά προτεραιότητα έργων 
(άρθρο 10 παρ. 1 εδ. ι' Ν. 1069/1980). 

ιβ. Οι πρόσοδοι από την περιουσία ή το τίμημα από την εκποίηση αυτής 
(άρθρο 10 παρ.Ί εδαφ. ιβ' και άρθρο 14 Ν. 1069/1980). 

ιγ. Δάνεια, κληρονομιές, δωρεές και λοιπές επιχορηγήσεις (άρθρο 10 
παρ. 1 εδαφ. ιγ’ και άρθρο 14 Ν. 1069/1980). 

ιδ. Έσοδα που εισπράττονται από την εφαρμογή των διατάξεων των άρ¬ 
θρων 27 και 28 Ν. 1069/1980, καθώς και κάθε άλλη νόμιμη πρόσοδος. 

Άρθρο 5 
Διοίκηση 

1. Η επιχείρηση διοικείται από Διοικητικό Συμβούλιο που αποτελείται 
από επτά μέλη τα οποία ορίζονται μαζί με αναπληρωτές από το Δημοτικό 
Συμβούλιο. Από τα μέλη αυτά: α) τέσσερα (4) είναι αιρετοί εκπρόσωποι του 
Δήμου, β) ένας (1) είναι κάτοικος του Δήμου που έχει πείρα ή γνώσεις σχε¬ 
τικές με το αντικείμενο της επιχείρησης, γ) ένας (1) είναι εκπρόσωπος των 
εργαζομένων σε περίπτωση που αυτή απασχολεί άνω των 20 εργαζομένων 
και δ) ένας (1) είναι εκπρόσωπος Επιστημονικού Φορέα (Νομ. Επιτρ. ΤΕΕ 
Ζακύνθου). 

2. Το Δημοτικό Συμβούλιο ορίζει από τα μέλη του Διοικητικού Συμβου¬ 
λίου τον Πρόεδρο και τον Αντιπρόεδρό του (άρθρο 3 παρ. 1 του Ν. 1069/ 
1980 και 261 Π.Δ. 323/1989). 

3. Η θητεία του Διοικητικού Συμβουλίου ακολουθεί τη θητεία του Δημο¬ 
τικού Συμβουλίου και λήγει μόλις εγκατασταθούν τα νέα μέλη (άρθρο 3 Ν. 
1069/1980, άρθρο 261 Π.Δ. 323/1989). 

4. Ο Πρόεδρος του Διοικητικού Συμβουλίου εκπροσωπεί την επιχείρηση 

σε όλες τις σχέσεις της, δικαστικές ή εξώδικες και σε περίπτωση απουσίας ή 
κωλύματος αυτού, ο αντιπρόεδρος (άρθρο 5 παρ. 4 Ν. 1069/1980 και άρ¬ 
θρο 262 Π.Δ. 323/89). . ., 

Στον Τπουργό Εσωτερικών αναθέτουμε την δημοσίευση και εκτέλεση 
του παρόντος διατάγματος. 

Αθήνα, 9 Απριλίου 1992 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΕΣΩΤΕΡΙΚΟΝ 

ΝΙΚΟΛΑΟΣ ΚΛΕΙΤΟΣ 


( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 156 
Σύσταση Πάγιας Προκαταβολής στο Υπουργείο Οικονομικών - Γενικό Λο¬ 
γιστήριο του Κράτους. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 56 παρ. 1 του Ν.Δ. 321/69 «Περί Κώδικος 
Δημοσίου Λογιστικού». 

2. Την αρ. Τ. 1660/1007556/116/23.1.92 απόφαση του Πρωθυ¬ 
πουργού και του Υπουργού Οικονομικών «Περί ανάθεσης αρμοδιοτήτων 
Υπουργού Οικονομικών στον Υφυπουργό Οικονομικών» (ΦΕΚ 31/Β/ 
24.1.92). 

3. Την αρ. 163/26.3.1992 γνωμοδότηση του Συμβουλίου της Επικρά¬ 
τειας με πρόταση του Υφυπουργού Οικονομικών, αποφασίζουμε: 

Άρθρο μόνο 

Συνιστάτάι στο Υπουργείο Οικονομικών - Γενικό Λογιστήριο του Κρά¬ 
τους πάγια προκαταβολή για την αντιμετώπιση δαπανών των μετακινουμέ- 
νων υπαλλήλων και άλλων προσώπων στο εξωτερικό για εκτέλεση υπηρε¬ 
σίας. 

Στον Υφυπουργό Οικονομικών αναθέτουμε την δημοσίευση και εκτέλεση 
του παρόντος. 

Αθήνα, 17 Απριλίου 1992 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΚΩΝ/ΝΟΣ ΓΙΑΤΡΑΚΟΣ 

-♦- 

(3) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 157 
Επέκταση των διατάξεων των Προεδρικών Διαταγμάτων και Υπουργικών 
Αποφάσεων που εκδόθηκαν με τις εξουσιοδοτήσεις του Ν. 1568/85 
«Υγιεινή και Ασφάλεια των εργαζομένων» (177/Α) στο Δημόσιο ΝΠΔΔ 
και ΟΤΑ. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του Ν. 1568/85 «Υγιεινή και Ασφάλεια των εργαζομέ¬ 
νων» (177/Α'). 

2. Τις διατάξεις του άρθρου 39 του Ν. 1836/1989 (79/Α') «Προώθηση 
της απασχόλησης και της επαγγελματικής κατάρτισης και άλλες διατά- 
ξεις*. 

3. Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα» (137/Α'). 

4. Την με αριθ. 32/13.5.1991 γνώμη του Συμβουλίου Υγιεινής και 
Ασφάλειας της Εργασίας (ΣΥΑΕ). 

5. Την αριθ. Υ.1489/1076692/1224/0006/Α/23.8.91 κοινή Από¬ 
φαση Πρωθυπουργού και του Υπουργού Οικονομικών «Ανάθεση αρμοδιο¬ 
τήτων στον Υφυπουργό Οικονομικών Κ. Γιατράκο» (692/Β’). 

6. Την με αριθ. 28/1992 γνωμοδότηση του Συμβουλίου της Επικρά¬ 
τειας με πρόταση των Υπουργών Προεδρίας της Κυβέρνησης, Εσωτερικών, 
Εργασίας και του Υφυπουργού Οικονομικών, αποφασίζουμε: 

Άρθρο 1 

Επεκτείνεται η εφαρμογή των διατάξεων των Προεδρικών Διαταγμάτων 
και Υπουργικών Αποφάσεων που εκδόθηκαν με τις εξουσιοδοτήσεις του Ν. 
1568/85 «Υγιεινή και Ασφάλεια των εργαζομένων» (ΦΕΚ 177/Α'/ 
18.10.85) στο Δημόσιο, ΝΠΔΔ και ΟΤΑ και συγκεκριμένα των κάτωθι: 

1. Π.Δ. 307/86 «Προστασία της υγείας των εργαζομένων που εκτίθε¬ 
νται σε ορισμένους χημικούς παράγοντες κατά την διάρκεια της εργασίας 

τους» (ΦΕΚ 135/Α729.8.86). 

2. Π.Δ. 94/87 «Προστασία των εργαζομένων που εκτίθενται στον με¬ 
ταλλικό μόλυβδο και τις ενώσεις ιόντων του κατά την εργασία» (ΦΕΚ 54/ 
Α'/22.4.87). 

3. Π.Δ. 70α/88 «Προστασία των εργαζομένων που εκτίθενται σε αμία¬ 
ντο κατά την εργασία» (ΦΕΚ 31/Α'/17.2.88). 

4. Π.Δ. 294/88 «Ελάχιστος χρόνος απασχόλησης Τεχνικού Ασφάλειας 
και Γ ιατρού Εργασίας, επίπεδο γνώσεων και ειδικότητα Τεχνικού Ασφά- 

λείας για τις επιχειρήσεις, εκμεταλλεύσεις και εργασίες του άρθρου 1 παρ. 1 
του Ν. 1568/85 Υγιεινή και Ασφάλεια των εργαζομένων» (ΦΕΚ 138/Α'/ 
21 . 6 . 88 ). 

5. Π.Δ. 225/89 «Υγιεινή και Ασφάλεια στα υπόγεια τεχνικά έργα» 
(ΦΕΚ 106/Α'/2.5.89). 

6. Υπουργική Απόφαση 131099/29.12.89 «Προστασία των εργαζομέ¬ 
νων από τους κινδύνους που διατρέχει η υγεία τους δια της απαγόρευσης 
ορισμένων ειδικών παραγόντων και ή ορισμένων δραστηριοτήτων» (ΦΕΚ 
930/Β'/29.12.89). 

7. Το Π.Δ. 70/90 «Υγιεινή και Ασφάλεια των εργαζομένων σε ναυπηγι-. 
κές εργασίες» (ΦΕΚ 31/Α'/14.3.90). 


Άρθρο 2 

Η ισχύς του παρόντος αρχίζει από τη δημοσίευσή του στην Εφημερίδα 
της Κυβέρνησης. 

Στον Υπουργό Εργασίας αναθέτουμε τη δημοσίευση και εκτέλεση του 
παρόντος Διατάγματος. 

Αθήνα, 17 Απριλίου 1992 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΣΩΤΕΡΙΚΟΝ 

ΣΩΤΗΡΗΣ ΚΟΥΒΕΛΑΣ ΝΙΚΟΛΑΟΣ ΚΛΕΙΤΟΣ 


ΥΦΥΠΟΥΡΓΟΣ ΟΙΚΟΝΟΜΙΚΩΝ ΕΡΓΑΣΙΑΣ 

ΚΩΝ/ΝΟΣ ΓΙΑΤΡΑΚΟΣ ΑΡΙΣΤΕΙΔΗΣ ΚΑΛΑΝΤΖΑΚΟΣ 


♦ 

Τροποποίηση του Π.Δ/τος 13/88 (ΦΕΚ 7/Α/15.1.88) «Οργανισμός του 
Ταμείου Υγείας Δικηγόρων Επαρχιών (ΤΥΔΕ)». 


Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) της παρ. 5 του άρθρ. 24 του Ν. 1558/1985 «Κυβέρνηση και Κυβερ¬ 
νητικά Όργανα» (ΦΕΚ 137/Α/1985). 

β) του Ν. 1586/1986 «Βαθμολογική διάρθρωση των θέσεων του Δημο¬ 
σίου, Νομικών Προσώπων Δημοσίου Δικαίου και των Οργανισμών Τοπικής 
Αυτοδιοίκησης και άλλες διατάξεις» και ιδιαίτερα της παρ. 10 του άρθρου 9 
(ΦΕΚ 37/Α/1986). 

2. Την Υ. 1660/1007556/116/0006Α’/23.1.1992 κοινή απόφαση 
του Πρωθυπουργού και Υπουργού Οικονομικών «Ανάθεση αρμοδιοτήτων 
Υπουργού Οικονομικών στον Υφυπουργό Οικονομικών Κων. Γιατράκο» 
(ΦΕΚ 31/Β-/24.1.1992). 

3. Την Υ. 1540/18.9.1991 Κοινή Απόφαση του Πρωθυπουργού και 
Υπουργού Υγείας, Πρόνοιας και Κοινωνικών Ασφαλίσεων «Ανάθεση αρμο¬ 
διοτήτων στον Υφυπουργό Υγείας, Πρόνοιας και Κοινωνικών Ασφαλίσεων, 
Δημήτριο Σιούφα» (ΦΕΚ 754/Β/19.9.1991). 

4. Την αριθ. 86/1992 γνωμοδότηση του Συμβουλίου της Επικράτειας 
μετά από πρόταση του Υπουργού Προεδρίας της Κυβέρνησης και των Υφυ¬ 
πουργών Οικονομικών και Υγείας, Πρόνοιας και Κοινωνικών Ασφαλίσεων, 
αποφασίζουμε: 


Άρθρο 1 

Το άρθρο 1 του Π.Δ/τος 13/1988 (ΦΕΚ 7/Α/1988) «Οργανισμός του 
Ταμείου Υγείας Δικηγόρων Επαρχιών (ΤΥΔΕ)» αντικαθίσταται ως εξής: 


Άρθρο 1 

Διάρθρωση Υπηρεσιών 

Οι υπηρεσίες του Ταμείου Υγείας Δικηγόρων Επαρχιών αποτελούν Δ/ 
νση που συγκροτείται ως εξής: 

α) Τμήμα Παροχών - Μητρώου - Διοικητικού 
β) Τμήμα Οικονομικού - Μηχανογράφησης». 


Άρθρο 2 

Το άρθρο 2 του Π.Δ/τος 13/1988 (ΦΕΚ 7/Α/1988) «Οργανισμός του 
Ταμείου Υγείας Δικηγόρων Επαρχιών (ΤΥΔΕ)» αντικαθίσταται ως εξής: 


«Άρθρο 2 

Αρμοδιότητες Διεύθυνσης 

Οι αρμοδιότητες της Δ/νσης ανάγονται στα παρακάτω θέματα που κα- 
τανέμονται μεταξύ των τμημάτων, ως εξής: 

α) Τμήμα παροχών - Μητρώου - Διοικητικού 

Παραλαβή, έλεγχος και απόδοση νοσηλειών ασφαλισμένων. Νοσοκο¬ 
μείων, Κλινικών και Ιατρών. 

Επιμέλεια για την εφαρμογή όλων των διατάξεων που αφορούν τις παρο¬ 
χές του Ταμείου και έλεγχος της ασφαλιστικής των ασφαλισμένων ικανότη¬ 
τας έκδοση ιατρικών εντολών. 

Είσπραξη των εκτάκτων και τακτικών εισφορών, ενημέρωση καρτελών, 
και κάθε χρηματοπιστωτική ταμειακή κίνηση που γίνεται από ειδικό Τα¬ 
μία. 

Μέριμνα για την υπαγωγή στην ασφάλιση του Ταμείου, κάθε κατά νόμο 
ασφαλιστέου προσώπου. 

Τήρηση Γενικού Μητρώου, ατομικών Φακέλλων και απογραφικών στοι¬ 
χείων των ασφαλισμένων, έλεγχος δικαιολογητικών, ενέργεια μεταβολών 
στο Μήτρώο ασφαλισμένων. 

Έκδοση αποφάσεων εγγραφής νέων μελών και (αλληλογραφία ασφαλι¬ 
σμένων και ΤΥΔΕ. 

Εφαρμογή των διατάξεων που αφορούν θέματα κατάστασης προσωπι¬ 
κού. 

Τήρηση συστήματος παρακολούθησης των στοιχείων των υπαλλήλων με 
ατομικά δελτία, καθώς και του προσωπικού Μητρώου αυτών. 

Μέριμνα δημοσίευσης διαταγμάτων και Υπουργικών Πράξεων. 

ΠαροΛαβή και πρωτοκόλληση εισερχόμενης, εξερχόμενης καθώς και 
εμπιστευτικής αλληλογραφίας. 

Εξυπηρέτηση και παροχή πληροφοριών στους Πολίτες. 

Έκδοση εγκυκλίων, κοινοποίηση εγγράφων και εγκυκλίων, εκτύπωση 
και αναπαραγωγή εγκυκλίων και διαφόρων εντύπων και φροντίδα για την 
τήρηση αρχείου και βιβλιοδεσίας των. 

Δακτυλογράφηση εγγράφων. 

Φροντίδα για τις προμήθειες κάθε είδους υλικού. 

Διενέργεια διαγωνισμών προμήθευες .υλικών και μέριμνα για την παρα¬ 
λαβή αποθήκευση και διαφύλαξη κάθε υλικού. 

Επισκευή και συντήρηση του κτιρίου, συντήρηση των ηλεκτρολογικών 
τηλεφωνικών και υδραυλικών εγκαταστάσεων. 

Μέριμνα για τη συντήρηση του εξοπλισμού των γραφείων. 

Μέριμνα για την καθαριότητα των γραφείων του Ταμείου. 

Μέριμνα για την παρακολούθηση, την αξιοποίηση και την εκμετάλλευση 
της περιουσίας του Ταμείου και την είσπραξη των εσόδων που προέρχονται 
από αυτή. 

Μέριμνα για κάθε θέμα σχετικά με τη διοίκηση του Ταμείου. 

β) Τμήμα Οικονομικού - Μηχανογράφησης 

Τήρηση λογιστικών βιβλίων, κατάρτιση και παρακολούθηση της εκτέλε¬ 
σης του Προϋπολογισμού, των εσόδων και εξόδων του Ταμείου του ετήσιου 
ισολογισμού και απολογισμού με την οικεία έκθεση και συμφωνία όλων των 
λογαριασμών. 

Έκδοση χρηματικών ενταλμάτων πληρωμής, γραμματειών εισπράξεως 
και παρακολουθήσεως των λογαριασμών με το Δημόσιο και τρίτους. 

Μέριμνα για την κατά τις κείμενες διατάξεις πραγματοποίηση των δαπα¬ 
νών και εκκαθάριση των αποδοχών και λοιπών αποζημιώσεων του προσω¬ 
πικού. 

Παρακολούθηση και συμφωνία των αντιγράφων Λογαριασμών Τραπε¬ 
ζών με τις Τράπεζες. 

Μέριμνα για την κανονική είσπραξη των εσόδων από ασφαλιστικές εισφο¬ 
ρές για τον υπολογισμό και είσπραξη των καθυστερουμένων εισφορών με 
την επιβολή των νομίμων τόκων υπερημερίας. 

Μέριμνα για κάθε θέμα σχετικό με τη λειτουργία του λογιστηρίου. 

_ Μέριμνα για την πλήρη κάλυψη των μηχανογραφικών αναγκών του Τα¬ 
μείου ως και για την εφαρμογή επεξεργασίας κειμένου. 

Κάλυψη των αναγκών του Ταμείου από πλευράς ανάλυσης, σχεδίασης, 
προγραμματισμού, τεκμηρίωσης και υλοποίησης των μηχανογραφικών 
εφαρμογών και σύνταξη ειδικών τεχνικών μελετών και μελετών σκοπιμό¬ 
τητας. 

Μέριμνα για την καλή λειτουργία, εκμετάλλευση και συντήρηση του εξο¬ 
πλισμού, την προετοιμασία δεδομένων, τον έλεγχο εισόδου-εξόδου και την 
ασφάλεια του όλου συστήματος. 

Άρθρο 3 

Σύσταση Κλάδων - Μεταφορά θέσεων 

1. Στο Ταμείο Υγείας Δικηγόρων Επαρχιών σονιστάται: 

α) Κλάδος ΤΕ πληροφορικής της κατηγορίας ΤΕ ειδικότητας πληροφο¬ 
ρικής, στον οποίο μεταφέρεται μία (1) κενή θέση του κλάδου ΤΕ Διοικητι- 
κού-Λογιστικού και 

β) Κλάδος ΔΕ προσωπικού Η/Ύ, της κατηγορίας ΔΕ, ειδικότητας Χειρι¬ 
στών διατρητικών μηχανών (εισαγωγής στοιχείων), στον οποίο μεταφέρο- 
νται δύο (2) κενές θέσεις του κλάδου ΤΕ Διοικητικού-Λογιστικού της κατη¬ 
γορίας ΤΕ. 

Ο Κλάδος ΤΕ Διοικητικάς-Λογιστικός της κατηγορίας ΤΕ καταργεί- 
ται. . 

2. Προσόντα διορισμού για την πλήρωση των θέσεων των κλάδων ΤΕ 
πληροφορικής και ΔΕ προσωπικού Η/Υ ορίζονται τα προβλεπόμενα στο 
Ο.Δ/γμα 194/88 (ΦΕΚ 84/Α/1988). 

3. Οι θέσεις.και οι κλάδοι της κατηγορίας ΤΕ και ΔΕ αναδιαρθρώνονται 
οιντίστοιχα ως εξής: 

ΚΑΤΗΓΟΡΙΑ ΤΕ 

Κλάδος ΤΕ Πληροφορικής 

θέση μία (1) ειδικότητας πληροφορικής 

ΚΑΤΗΓΟΡΙΑ ΔΕ 

Κλάδος ΔΕ Διοικητικός-Λογιστικός 

θέσεις επτά (7) 

Κλάδος ΔΕ προσωπικού Η/Υ 

θέσεις δύο (2) ειδικότητας Χειριστών διατρητικών μηχανών (εισαγωγής 
στοιχείων). 

Άρθρο 4 

Το άρθρο 7 του Π.Δ/τος 13/1988 (ΦΕΚ 7/Α/1988) «Προϊστάμενοι 
Υπηρεσιών» αντικαθίσταται ως εξής: 

«Άρθρο 7 

Προϊστάμενοι Υπηρεσιών 

1. Στη Διεύθυνση προΐσταται υπάλληλος του κλάδου ΠΕ Διοικητικού- 
Οικονομικού ή ΔΕ Διοικητικού-Λογιστικού, ο οποίος υπογράφει κάθε έγ¬ 
γραφο του Ταμείου κατανέμει τα προβλεπόμενα από το νόμο καθήκοντα στο 
προσωπικό αυτού, κατευθύνει τις εργασίες του Ταμείου και υπογράφει με 
τον Πρόεδρο και τον Σύμβουλο Ταμία τις τραπεζικές επιταγές. 

Εισηγείται δε στο Δ.Σ. του Ταμείου κάθε θέμα που αναφέρεται στη λει¬ 
τουργία του Ταμείου. 

2. Στο Τμήμα Παροχών-Μητρώου-Διοικητικού προΐσταται υπάλληλος 
του κλάδου ΠΕ Διοικητικού-Οικονομικού ή ΔΕ Διοικητικού-Λογιστικού. 

Στο τμήμα Οικονομικού-Μηχανογράφησης προΐσταται υπάλληλος του 
κλάδου ΠΕ Διοικητικού-Οικονομικού ή ΤΕ πληροφορικής ή ΔΕ Διοικητι- 
κού-Λογιστικού ή ΔΕ προσωπικού Η/Υ. 

Στον Υφυπουργό Υγείας, Πρόνοιας και Κοινωνικών Ασφαλίσεων αναθέ¬ 
τουμε τη δημοσίευση και εκτέλεση του παρόντος διατάγματος. 

Αθήνα, 17 Απριλίου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦΥΠΟΥΡΓΟΣ ΟΙΚΟΝΟΜΙΚΟΝ 

ΣΩΤΗΡΗΣ ΚΟΥΒΕΛΑΣ ΚΩΝ/ΝΟΣ ΓΙΑΤΡΑΚΟΣ 

ΥΦΥΠΟΥΡΓΟΣ 

ΥΓΕΙΑΣ. ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

ΔΗ ΜΗΤΡΙΟΣ ΣΙΟΥΦΑΣ 

Τροποποίηση της παρ. 1 του άρθρου 12 του Καταστατικού του Ταμείου 

Προνοίας Δικηγόρων Ορεστιάδας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των παρ. 1 και 2 του άρθρου 1 του Α.Ν. 87/1936 (Α' 
390). 

2. Τις διατάξεις της παρ. 1 του άρθρου 1 του Ν. 753/1948 (Α' 203). 


3. Τις διατάξεις των άρθρων 23 παρ. 1 στοιχ. γ, 26 παρ. 1 και 27 παρ. 
1 στοιχ. 6 του Ν. 1558/1985 (Α' 137). 

4. Τις διατάξεις του άρθρου 14 του Π.Δ/τος 105/1988 (Α' 46). 

5. Την Υ 1540/18.9.91 (Β’ 754) κοινή απόφαση του Πρωθυπουργού 
και Υπουργού Υγείας, Πρόνοιας και Κοινωνικών Ασφαλίσεων. 

6. Τη γνώμη του Συμβουλίου Κοινωνικής Ασφάλειας που διατυπώθηκε 
κατά την 41η/20.11.1991 συνεδρίασή του της ΚΣΤ περιόδου. 

7. Τη 33/1992 γνωμοδότηση του Συμβουλίου της Επικράτειας μετά 
από πρόταση του Υφυπουργού Υγείας, Πρόνοιας και Κοινωνικών Ασφαλί¬ 
σεων, αποφασίζουμε: 

Άρθρο 1 

Κυρώνεται η από 4.10.1990 απόφαση της Γ ενικής Συνέλευσης των με¬ 
λών του Δικηγορικού Συλλόγου Ορεστιάδας για την τροποποίηση της παρ. 
1 του άρθρου 12 του καταστατικού του Ταμείου Προνοίας Δικηγόρων Ορε¬ 
στιάδας που κυρώθηκε με το Π.Δ. 34/12.1.89 (Α' 17), η οποία έχει ως 
εξής: 

Η παρ. 1 του άρθρου 12 του καταστατικού του Ταμείου Προνοίας Δικη¬ 
γόρων Ορεστιάδας, τροποποιείται ως ακολούθως: 

«1. Το Ταμείο Προνοίας χορηγεί εφάπαξ βοήθημα στους μετόχους του 
που έχουν πέντε (5) τουλάχιστον χρόνια συμμετοχής σ’ αυτό και αποχω¬ 
ρούν από τη δικηγορία, ύστερα από τριάντα πέντε (35) χρόνια άσκησης 
πραγματικής δικηγορικής υπηρεσίας. 

Το βοήθημα υπολογίζεται σε σαράντα δύο χιλιάδες οκτακόσιες εξήντα 
(42.860) δραχμές για κάθε χρόνο συμμετοχής του στο Ταμείο και μέχρι 
τριάντα πέντε (35) χρόνια». 

Άρθρο 2 

Η ισχύς του διατάγματος αυτού αρχίζει από την ημερομηνία δημοσίευ¬ 
σής του στην Εφημερίδα της Κυβερνήσεως. 

Στον Υφυπουργό Υγείας, Πρόνοιας και Κοινωνικών Ασφαλίσεων, (αναθέ¬ 
τουμε τη δημοσίευση και εκτέλεση του παρόντος διατάγματος. 

Αθήνα, 17 Απριλίου 1992 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

ΔΗΜΗΤΡΙΟΣ ΣΙΟΥΦΑΣ 

Ίδρυση Ενορίας του Ιερού Ενοριακού Ναού Ζωοδόχου Πηγής στο. Άσπρο 

Χωριό της Κοινότητας Λευκών Πάρου της Ιεράς Μητροπόλεως Παρο- 

ναξίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 36 παραγρ. 2 του Ν. 590/77 «Περί Καταστατικού χάρτου 
της Εκκλησίας της Ελλάδος» (Α’ 146) σε συνδυασμό με τα άρθρα 2 και 3 
του αριθμ. 8/79 Κανονισμού της Ιεράς Συνόδου της Εκκλησίας της Ελλά¬ 
δος «περί Ιερών Ναών και Ενοριών» (Α' 1/80). 

2. Τη σύμφωνη γνώμη του Μητροπολιτικού Συμβουλίου της Ιεράς Μη¬ 
τροπόλεως Παροναξίας που περιλαμβάνεται στο απόσπασμα της υπ’ αριθμ. 
1/1992 πράξεώς του. 

3. Την υπ’ αριθμ. 1/1992 γνωμοδότηση του Κοινοτικού Συμβουλίου 
της Κοινότητας Λεύκων Πάρου. 

4. Την αριθμ. 151/92 γνωμοδότηση του Συμβουλίου της Επικράτειας, 
με πρόταση του Υπουργού Εθνικής Παιδείας και θρησκευμάτων, αποφασί¬ 
ζουμε: 

Άρθρο μόνο 

Ιδρύεται Ενορία του Ιερού Ενοριακού Ναού Ζωοδόχου Πηγής στο 
Άσπρο Χωριό της Κοινότητας Λευκών της Ιεράς Μητροπόλεως Παρονα- 
ξίας. 




ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΠΡΩΤΟ) 

Στον Υπουργό Εθνικής Παιδείας και Θρησκευμάτων αναθέτουμε τη δη¬ 
μοσίευση και εκτέλεση του παρόντος Προεδρικού Διατάγματος. 

Αθήνα, 17 Απριλίου 1992 

. Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

.ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΣΟΥΦΛΙΑΣ 
-♦- 

Διαμετακόμιση φυσικού αερίου μέσω μεγάλων δικτύων μεταφοράς υψηλής 

πίεσης σε εναρμόνιση προς την οδηγία του Συμβουλίου των Ευρωπαϊ¬ 
κών Κοινοτήτων 91/296/ΕΟΚ της 31ης Μαΐου 1991. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 4 του Ν. 1338/83 «Εφαρμογή του Κοινοτι¬ 
κού Δικαίου» (ΦΕΚ 34/Α/17.3.1983), όπως αντικαταστάθηκε με την πα¬ 
ράγραφο 4 του άρθρου 6 του Ν. 1440/84 «Συμμετοχή της Ελλάδος στο 
κεφάλαιο, στα αποθεματικά και στις προβλέψεις της Ευρωπαϊκής Τράπεζας 
Επενδύσεων, στο κεφάλαιο της Ευρωπαϊκής Κοινότητας Ανθρακος και, 
Χάλυβος και του Οργανισμού Εφοδιασμού ΕΥΡΑΤΟΜ» (ΦΕΚ 70/Α/ 
21.5.1984) και τροποποιήθηκε από το άρθρο 7 του Νόμου 1775/88 
«Εταιρείες παροχής επιχειρηματικού κεφαλαίου και άλλες διατάξεις» (ΦΕΚ 
101 /Α/24.5.1988) και το άρθρο 65 του Ν. 1992/90 «Για τον εκσυγχρο¬ 
νισμό και την ανάπτυξη και άλλες διατάξεις» (ΦΕΚ 101/Α/ 
31.7.1990). 

2. Την υπ’ αριθ. 62/1992 Γνωμοδότηση του Συμβουλίου της Επικρά¬ 
τειας μετά από πρόταση του Υπουργού Βιομηχανίας, Ενέργειας και Τεχνο¬ 
λογίας και του Υπουργού Εθνικής Οικονομίας, αποφασίζουμε: 

Άρθρο 1 

Σκοπός του διατάγματος αυτού είναι η προσαρμογή της Ελληνικής Νο¬ 
μοθεσίας προς την οδηγία του Συμβουλίου των Ευρωπαϊκών Κοινοτήτων 
91/296/ΕΟΚ της 31ης Μαΐου 1991. για τη διαμετακόμιση φυσικού αε¬ 
ρίου μέσω των μεγάλων δικτύων (ειδική έκδοση στην Ελληνική γλώσσα της 
Επίσημης Εφημερίδας των Ευρωπαϊκών Κοινοτήτων με αριθ. Ε-147/37/ 
37/12.6.1991). 

Άρθρο 2 

Η Δημόσια Επιχείρηση Αερίου (ΔΕΠΑ) οφείλει να λαμβάνει κάθε κατάλ¬ 
ληλο και αναγκαίο μέτρο για τη διευκόλυνση, στο ελληνικό έδαφος, της δια¬ 
μετακόμισης φυσικού αερίου μεγάλων δικτύων μεταφοράς υψηλής πίεσης, 
στο πλαίσιο των όρων και προϋποθέσεων που καθορίζονται στο παρόν Διά¬ 
ταγμα. 

Άρθρο 3 

Ως διαμετακόμιση φυσικού αερίου μεγάλων δικτύων νοείται κάθε μετα¬ 
φορά φυσικού αερίου, που συνεπάγεται τη διάβαση ενός τουλάχιστον ενδο¬ 
κοινοτικού συνόρου, το δε δίκτυο καταγωγής ή τελικού προορισμού βρίσκε¬ 
ται στο έδαφος Κράτους - Μέλους της Ευρωπαϊκής Οικονομικής Κοινότη¬ 
τας (ΕΟΚ). 

Άρθρο 4 

Τα μεγάλα δίκτυα μεταφοράς φυσικού αερίου υψηλής πίεσης στα Κράτη - 
Μέλη της ΕΟΚ. καθώς και οι υπεύθυνοι.φορείς γι" αυτά είναι εκείνα που πε¬ 
ριλαμβάνονται στον κατάλογο του δημοσιευομένου με το παρόν Διάταγμα · 
παραρτήματος. Σε ό.τι αφορά την Ελλάδα, την ευθύνη της μεταφοράς φυσι¬ 
κού αερίου, της ποιότητας παροχής του δικτύου υψηλής πίεσης, καθώς και 


της καλής λειτουργίας των ευρωπαϊκών διασυνδέσεων έχει η Δημόσια Επι¬ 
χείρηση Αερίου (ΔΕΠΑ) Α.Ε. 

Άρθρο 5 

1. Η Δημόσια Επιχείρηση Αερίου (ΔΕΠΑ) Α.Ε. ως φορέας υπεύθυνος 
για τα μεγάλα δίκτυα μεταφοράς φυσικού αεριού υψηλής πίεσης στην Ελ¬ 
λάδα, καθώς και για τις εισαγωγές και εξαγωγές φυσικού αερίου, συνάπτει 
συμβάσεις, σχετικά με τη διαμετακόμιση φυσικού αερίου κατά το ανωτέρω 
άρθρο 3, με αντίστοιχο φορέα Κράτους - Μέλους της ΕΟΚ. 

2. Η διαπραγμάτευση και τελικά, η σύμβαση για τη διαμετακόμιση φυσι¬ 
κού αερίου θα λαμβάνουν κυρίως και πλήρως υπόψη τη χρησιμοποίηση του 
εφεδρικού δυναμικού παραγωγής και αποθήκευσης και την αποτελεσματι¬ 
κότερη δυνατή εκμετάλλευση των υπαρχόντων συστημάτων, κανένας δε 
όρος ή συμφωνία δεν πρέπει να θέτει σε κίνδυνο την ασφάλεια του εφοδια¬ 
σμού και την ποιότητα τής εξυπηρέτησης. 

3. Κάθε σύμβαση για διαμετακόμιση φυσικού αερίου πρέπει να είναι σύμ¬ 
φωνη με τις κοινοτικές διατάξεις, ιδίως σε ό,τι αφορά την έλλειψη διακρί¬ 
σεων και την ισοτιμία των ενδιαφερομένων μερών, καθώς και τη μη ύπαρξη 
καταχρηστικών ρυθμίσεων ή αδικαιολόγητων περιορισμών. 

Άρθρο 6 

Η ΔΕΠΑ οφείλει, χωρίς καμμία καθυστέρηση: 

α. Να ανακοινώνει στο Υπουργείο Βιομηχανίας, Ενέργειας και Τεχνολο¬ 
γίας, καθώς και στην Επιτροπή των Ευρωπαϊκών Κοινοτήτων κάθε αίτηση 
για διαμετακόμιση φυσικού αερίου. 

β. Να αρχίζει διαπραγματεύσεις σχετικά με τους όρους που θα περιέχο- 
νται στη σύμβαση για την αιτούμενη διαμετακόμιση φυσικού αερίου. 

γ. Να ενημερώνει το Υπουργείο Βιομηχανίας, Ενέργειας και Τεχνολο¬ 
γίας, καθώς και την Επιτροπή των Ευρωπαϊκών Κοινοτήτων για τη σύ¬ 
ναψη κάθε σύμβασης διαμετακόμισης φυσικού αερίου. 

δ. Να ενημερώνει το Υπουργείο Βιομηχανίας, Ενέργειας και Τεχνολο¬ 
γίας, καθώς κα την Επιτροπή των Ευρωπαϊκών Κοινοτήτων για τους λό¬ 
γους για τους οποίους, μετά τη λήξη προθεσμίας δώδεκα μηνών από την 
ανακοίνωση της αίτησης, οι διαπραγματεύσεις δεν έχουν καταλήξει σε σύ¬ 
ναψη σύμβασης. . ,. 

Άρθρο 7 

Εφόσον η Επιτροπή Ευρωπαϊκών Κοινοτήτων συστήσει όργανο, το οποίο 
θα έχει αρμοδιότητα να μεσολαβεί σε μια διαδικασία συνδιαλλαγής που δεν 
θα παράγει νομικώ; δεσμευτικά αποτελέσματα μεταξύ των ενδιαφερομένων 
μερών, προς διευκόλυνση σύναψης σύμβασης, η ΔΕΠΑ θα μπορεί να προκα- 
λεί και υποχρεούται να αποδέχεται, τη σχετική μεσολάβηση του οργάνου 
αυτού. 

Άρθρο 8 

Η ΔΕΠΑ μπορεί να συνάπτει και άλλες συμβάσεις για διαμετακόμιση φυ¬ 
σικού αερίου εκτός των προβλεπομένων από το παρόν Διάταγμα, εφόσον δεν 
αντίκεινται στις διατάξεις αυτού. 

Άρθρο 9 

Το παρόν Προεδρικό Διάταγμα αρχίζει να ισχύει από τη δημοσίευσή του 
στην Εφημερίδα της Κυβερνήσεως. ' 

Στον Υπουργό Βιομηχανίας, Ενέργειας και Τεχνολογίας αναθέτουμε τη 
δημοσίευση και εκτέλεση του παρόντος Προεδρικού Διατάγματος. 

Αθήνα, 17 Απριλίου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

* ΟΪ ΥΠΟΥΡΓΟΙ 

ΒΙΟΜΗΧΑΝΙΑΣ, ΕΝΕΡΓΕΙΑΣ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΤΕΧΝΟΛΟΓΙΑΣ 

ΣΤΕΦΑΝΟΣ ΜΑΝΟΣ ΑΝΔΡΕΑΣ ΑΝΔΡΙΑΝΟΠΟΥΛΟΣ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΫΧΟΣ ΠΡΩΤΟΙ 


Αριδ. I 147/40 


Επίσημη Εφημερίδα των Ευρωπαϊκών Κοινοτήτων 


12. 6. 91 


ΠΑΡΑΡΤΗΜΑ 


Κατάλογος των φορέων και των δικτύων αεριαγωγών υψηλής πίεσης 


Ομοσπονδιακή 
Δημοκρατία 
της Γερμανίας 


Ισπανία 


Ελλάδα 
Λουξεμβούργο 
Κάτω Χώρες 


ΒβγτΓη^ίί ΟπιΒΗ 
ΒΕΒ Εηίρ35 υηδ ΕτδόΙ ΟπιΒΗ 
ΟευκεΗε Ετδ£3$ Τωηεροπ ΟπιΒΗ 
Εηετ£ίενεΓ50Γ£υη£ ΧΧ'εχετ Εγπ 5 ΑΟ (ΕνΕ) 

Εκήρυ νεΓλπυίε-ΟεεεΙΙίεδίίι ηιΒΗ 
Ρετη£35 ΝοτδΒβγεΓη ΟπιΒΗ 
Ρεση>35 δώζριιεΓ ΟγπΒΗ 
Οβί-ΙΙηίοπ ΟπιΒΗ 
ΜοΒίΙ Οίΐ ΑΟ 

ΚιιΗγ£ 3$ ΑΟ 
$33Γ ΡεΓΓ1£35 ΑΟ 
ΤΗγ$3ίΠ|35 ΟγπΒΗ 

νετείπίρε ΕΙεΒΐΓίζΐΐ3(5*εΓλε 'Χ'εδίίαΙεη ΑΟ (νΕ\ν) 
νεδίίδΙίεεΗε Ρετη£3$ ΑΟ 
Εηετ£ίενεΓ50Γ§ιιη£ ΜίιιείΓΒείη 
ΕνΑΟ, ΝίπηΒεη; 

Ετδ£3$ 5εΗν3Βεη ΟπιΒΗ 
Ετδ£35 ΕϋδΒαγειτ) ΟπιΒΗ 
ΟΚδΐη 

θ 35 νεΓ 80 τ§υη§ ΕϋδδευΚεΗώηδ 
035 νεΓ 80 Γριη£ ΕϋδΗηηηονεΓ/ΝοτδΗείίεη 
ΗαιηΒνίΓ^εΓ Οβϊτνειί'ε 
ΐ3ηι)ε5£35νεΓ50Γ§υη§ ΝίεδετίεεΒίεπ 
Μζίπ-Οβίνειλε ΑΟ 
$εΒ1ε5»3£ ΑΟ 

5ϋδΒε5$ίίςΒε 035 υηδ ν3$5ει ΑΟ 

ΤεεΒηίδεΒε νειϊιε δετ 5ωδι $ίυ»£ 3 Π ΑΟ 

ΤΒϋ£3 ΑΟ 

ΟΑ5ΑΟ, ΒεεΙίπ 

ϋιείΓίβοζ $Α 

ϋαηίί; Ν3 ϊιιγ£3$ Α/$ 

ΕπιρΓε33 Ναιίοηηΐ δε Οα$ 5Α (ΕΝΑΟΑ5) 

ΟηίαΙαηα δε 03$ 

Οοδ Πε Ειυλαδι 


Νν ΝεδεΓΐ3ηδ5ε Οηδυηίε 

$Π 3 γϊι 5ρΑ 

Ο.ιζ δε Ρωηα· 

5Ν050 

Οοηιρ3£πίε ίταηςοίκε δυ ΓηέΐΡιαηε (ΟΕΡΕΜ) 


Δίκτυο τροφοδότησης τελικών 
διανομέων (δήμοι και κοινότητες 
κ.λπ.) και σημαντικών τελικών 
καταναλωτών 


Δίκτυο γενικής τροφοδότηση; 


Δίκτυο τροφοδότησης τελικών 
διανομέων (δήμοι και κοινότητες 
κ.λπ.) και σημαντικών τελικών 
καταναλωτών 


Ηνωμένο Βασίλειο Βπιί$Β Οβ$ 


Ιρλανδία 


ΙπίΗ 035 Βοαεδ 


Δίκτυο γενικής τροφοδότησης 


Δίκτυο αερίου υψηλής πίεσης 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 

Περί παραχωρήσεως μεταλλείου σιδηρονικελίου στο Νομό Φθιώτιδος στην 

εταιρεία ΓΕΝΙΚΗ ΜΕΤΑΛΛΕΥΤΙΚΗ ΚΑΙ ΜΕΤΑΛΛΟΤΡΙΚΗ ΑΝΩ¬ 
ΝΥΜΟΣ ΕΤΑΙΡΕΙΑ ΛΑΡΚΟ. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α) Τις διατάξεις του Ν.Δ. 210/73 «περί Μεταλλευτικού Κώδικος» (ΦΕΚ 
277/ΤΑ/5.10.73), όπως αυτός τροποποιήθηκε με τις διατάξεις του Ν.Δ. 
180/74 (ΦΕΚ 347/ΤΑ/20.11.74) και του Ν. 274/76 (ΦΕΚ 50/ΤΑ/ 
6.3.76). 

β) Την με αριθ. 1026/26.1.1980 απόφαση του Νομάρχη Φθιώτιδος με 
την οποία χορηγήθηκε άδεια μεταλλευτικών ερευνών στην ΑΝΩΝΥΜΟ 
ΕΛΛΗΝΙΚΗ ΜΕΤΑΛΛΕΥΤΙΚΗ ΚΑΙ ΜΕΤΑΛΛΟΥΡΓΙΚΗ ΕΤΑΙΡΕΙΑ 
ΛΑΡΥΜΝΗΣ ΛΑΡΚΟ που δημοσιεύθηκε νόμιμα στο υπ’ αριθ. 302/ΤΒ 
της 24.3.80 φύλλο της Εφημερίδας της Κυβερνήσεως. 

γ) Την με αριθ.11857/18.6.82 προκήρυξη του Νομάρχη Φθιώτιδος 
περί παραχωρήσεως του χώρου της ως άνω αδείας, που δημοσιεύθηκε στην 
Εφημερίδα της Κυβερνήσεως (ΦΕΚ 615/ΤΒ/24.8.82) και στον ημερήσιο 
τύπο. 

δ) Τις με αριθ. 43/1980 και 26/1981 αποφάσεις του Διοικητικού Δι¬ 
καστηρίου Μεταλλείων. 

ε) Την με αριθ. ΔΒ/Φ16-49/1474/13.8.1991 απόφαση του Νομάρχη 
Φθιώτιδος (ΦΕΚ 750/Β/17.9.91) με την οποία εγκρίνεται: 

1. Η μεταβίβαση των μεταλλευτικών δικαιωμάτων της ΛΑΡΚΟ «ΑΝΩ¬ 
ΝΥΜΟΣ ΕΛΛΗΝΙΚΗ ΜΕΤΑΛΛΕΥΤΙΚΗ ΚΑΙ ΜΕΤΑΛΛΟΥΡΓΙΚΗ 
ΕΤΑΙΡΕΙΑ ΛΑΡΥΜΝΗΣ» επί της με αριθ. 1026/80 αδείας μεταλλευτι¬ 
κών ερευνών Νομού Φθιώτιδος προς τον Οργανισμό Οικονομικής Ανασυ- 
γκροτήσεως Επιχειρήσεων (ΟΑΕ) δυνάμει της με αριθ. 30315/9.5.89 πε¬ 
ρίληψης κατακυρωτικής εκθέσεως του συμβολαιογράφου Αταλάντης Χαρά¬ 
λαμπου Κ. Κατσούδα. 

2. Η μεταβίβαση των αυτών ως άνω μεταλλευτικών δικαιωμάτων από 
τον Οργανισμό Οικονομικής Ανασυγκρότησης Επιχειρήσεων (ΟΑΕ) προς 
την Γενική Μεταλλευτική και Μεταλλουργική Ανώνυμο Εταιρεία 
«ΛΑΡΚΟ» δυνάμει του με αριθ. 7090/31.5.90 συμβολαίου της συμβο¬ 
λαιογράφου Πειραιά Ζαφειρϊας Παν. Σουρή. 

στ) Την με αριθ. Δ15/Φ19/27505/30.11.90 Κοινή Απόφαση των 
Υπουργών Προεδρίας της Κυβερνήσεως, και Βιομηχανίας, Ενέργειας και 
Τεχνολογίας, που εκδόθηκε σύμφωνα με το άρθρο 81 του Ν. 1892/90 
«Για τον εκσυγχρονισμό και την ανάπτυξη και άλλες διατάξεις». 

ζ) Την με αριθ. Υ 1547/26.9.91 Κοινή Απόφαση του Πρωθυπουργού 
και του Υπουργού Βιομηχανίας, Ενέργειας και Τεχνολογίας σχετικά με 
ανάθεση αρμοδιοτήτων στον Υφυπουργό Βιομηχανίας, Ενέργειας και Τε¬ 
χνολογίας (ΦΕΚ 789/Β/30.9.91). 

Με πρόταση του Υφυπουργού Βιομηχανίας, Ενέργειας και Τεχνολογίας, 
αποφασίζουμε: 

1) Παραχωρούμε στην εταιρεία Γενική Μεταλλευτική και Μεταλλουρ¬ 
γική Ανώνυμο Εταιρεία «ΛΑΡΚΟ», κατόπιν της με αριθ. 1026/26/1/ 
1980 αδείας μεταλλευτικών ερευνών και της υπ’ αριθ. 11857/18.6.82 
προκήρυξης του Νομάρχη Φθιώτιδος, δικαίωμα μεταλλειοκτηαίας, ήτοι 
αναζητήσεως, εξορύξεως και εκμεταλλεύσεως σιδηρονικελιούχου μεταλ¬ 
λεύματος και λοιπών μεταλλευτικών ορυκτών, πλην των μεταλλευτικών 
ορυκτών, για τα οποία δικαίωμα αναζητήσεως έρευνας και εκμεταλλεύ¬ 
σεως έχει μόνο το Δημόσιο, σε χώρο που βρίσκεται στην περιφέρεια της Κοι- 
νότητος Μαρτίνου του Νομού Φθιώτιδος συνολικής εκτάσεως 8,8875 τε¬ 
τραγωνικών χιλιομέτρων, σε δύο τμήματα, με τα εξής κατά τμήμα όρια: 


ΤΜΗΜΑ Α’ 

1) ΤΣΑ 

2) ΤΣΒ 

3) ΤΣΓ 

4) ΤΣΔ 

5) ΤΣΕ 


X = + 20.300 
X = + 20.300 
X = + 20.800 
Χ = +21.700 
Χ = +21.700 


Ψ = - 24.850 από εκεί στο 

Ψ = - 27.650 » » 

Ψ = - 27.250 » » 

Ψ = - 27.300 » » 

ψ = - 25.200 από εκεί στο αρχικό σημείο 


ΣΗΜ. Οι αζιμουθιακές συντεταγμένες αναφέρονται στο κέντρο του 
Επιτελικού χάρτη «ΑΤΑΛΑΝΤΗ» κλίμακος 1:100.000 Φ = 
38° 45' λ = - 0° 45' 


ΤΜΗΜΑ Β’ 

1) ΤΣΑ 

2) ΤΣΒ 

3) ΤΣΓ 

4) ΤΣΔ 

5) ΤΣΕ 

6) ΤΣΣΤ 

7) ΤΣΖ 

8) ΤΣΗ 


X = - 21.850 

Ψ = - 27.300 

από εκεί στο 

X = - 21.700 

Ψ = - 26.900 

» 

» 

X = - 20.550 

ψ = - 27.400 


» 

X = -18.850 

Ψ = - 27.200 

» 

» 

X = -18.250 

Ψ = - 27.550 

» 

» 

X = -17.900 

Ψ = - 25.900 

» 

» 

X = - 20.200 

ψ = - 25.950 

» 

* 

X = - 21.850 

Ψ = - 25.200 

από εκεί στο αρχικό σημείο 


2) Οι αζιμουδιακές συντεταγμένες αναφέρονται στο κέντρο του Επι¬ 
τελικού χάρτη «ΨΑΧΝΑ» κλίμακος 1:100.000 φ = 38° 45 λ = — 0 
15’ 

3) Η μετοιλλειοκτησία που συνιστάται με το παρόν Διάταγμα τελεί 
υπό τους κάτωθι όρους: 

Η παραχώρηση αυτή ισχύει για μία πεντηκονταετία που άρχεται από 
της δημοσιεύσεως του παρόντος Π.Δ., δυναμένη να ανανεωθεί για δύο 
εικοσιπενταετίες ακόμη υπό τις προϋποθέσεις των διατάξεων του άρ¬ 
θρου 8 του Ν.274/1976. 

4) Η δικαιούχος της εν λόγω μεταλλειοκτησίας θα υπόκειται σε απώ¬ 
λεια των δικαιωμάτων της, σε περίπτωση παραβάσεως των κειμένων 
διατάξεων περί Μεταλλείων ή παραβάσεως των όρων, οι οποίοι έχουν 
τεθεί κατά την χορήγηση της ως άνω αναφερομένης άδειας μεταλλευτι¬ 
κών ερευνών, ή σε περίπτωση παραβάσεως του όρου της παρ. 3 του πα¬ 
ρόντος. 

Στον Υφυπουργό Βιομηχανίας, Ενέργειας και Τεχνολογίας αναθέ¬ 
τουμε την δημοσίευση και εκτέλεση του παρόντος Διατάγματος. 

Αθήνα, 17 Απριλίου 1992 


Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΚΑΡΑΜΑΝΛΗΣ 


Ο ΥΦΥΠΟΥΡΓΟΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

ΒΑΣΙΛΕΙΟΣ ΜΑΝΤΖΩΡΗΣ 

-♦- 

ΑΝΑ ΚΟΙΝΩΣ ΕΙΣ 

(9) 

Ανακοίνωση για τη θέση σε ισχύ της Συμφωνίας για το Εμπόριο Σίτου 
1986 και της Σύμβασης για την επισιτιστική βοήθεια 1986. 


Το Υπουργείο Εξωτερικών ανακοινώνει ότι στις 6 Μαρτίου 1992 έλαβε 
χώρα η κατάθεση στον Γενικό Γραμματέα του ΟΗΕ του εγγράφου επικυ- 
ρώσεως από τη Χώρα μας της Συμφωνίας Σίτου 1986 και της Συμβάσεως 
για την επισιτιστική βοήθεια 1986, που υπεγράφησαν στο Λονδίνο στις 
14.3.1986. 

Τα ως άνω Συμβατικά κείμενα, .τα οποία κυρώθηκαν με τον υπ’ αριθ. 
1992/1991 Νόμο που δημοσιεύθηκε στο υπ’ αριθ. 194 Φύλλο της Εφημε- 
ρίδος της Κυβερνήσεως τεύχος Α' της 16ης Δεκεμβρίου 1991, τέθηκαν και 
οριστικά σε ισχύ. 

Η παρούσα να δημοαιευθεί στην Εφημερίδα της Κυβερνήσεως. 

Αθήνα, 21 Απριλίου 1992 
. Με εντολή Υπουργού 
Ο Προϊστάμενος 
της Ειδικής Νομικές Υπηρεσίας 

Κ.Π. ΟΙΚΟΝΟΜΙΔΗΣ 
- 4 - 

ΔΙΟΡΘΩΣΕΙΣ ΣΦΑΛΜΑΤΩΝ 

( 10 ) 

Στο Π.Δ. 105/1992 «Διατίμηση δασικών προϊόντων για το δασικό δια¬ 
χειριστικό έτος 1992» που δημοσιεύθηκε στο ΦΕΚ 48/τ.Α’/31.3.1992, 
επιφέρεται η εξής διόρθωση: 

Στον Πίνακα, που ακολουθεί μετά το άρθρο μόνο, στη κατηγορία IV. 
ΛΟΙΠΕΣ ΚΑΤΗΓΟΡΙΕΣ ΔΑΣΙΚΩΝ ΠΡΟΪΟΝΤΩΝ, στο σημείο 14 Ρη¬ 
τίνη και στη στήλη 6 προστίθεται ο αριθμός 1, ο οποίος από παραδρομή πα- 
ραλείφθηκε κατά την εκτύπωση. , 


(Από το Υπουργείο Γεωργίας) 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΠΡΩΤΟ) 


(Π) 

Στο Π.Δ. 123/1992 «Τροποποίηση και συμπλήρωση του Π.Δ. 8/1991 
«Οργάνωση και λειτουργία των Υπηρεσιών του Πυροσβεστικού Σώματος» 
(Α 5) και άλλες διατάξεις»'(Α'·56) γίνονται οι παρακάτω διορθώσεις: 

1. Η τελευταία λέξη «τους», της παραγρ. 5 του άρθρου 23Α, το οποίο προστέ¬ 
θηκε με το άρθρο 4 του ΓΙ.Δ. 123/1992, αντικαθίσταται με τη λέξη «του». 

2. Μετά το τέλος του άρθρου 4 του Π.Δ. 123/1992 προστίθεται η 
φράση «Άρθρο 5» με το.οποίο προστίθεται στο Π.Δ. 8/1991 το άρθρο 26Α. 

(Από το Υπουργείο Δημόσιας Τάξης) 


( 12 ) 

Διορθώνεται το 76/1992 Προεδρικό Διάταγμα που δημοσιεύθηκε στο 
ΦΕΚ 35/3.3.92, (τ.Α') ως εξής: 

1) Άρθρο 1 στοιχείο 11: «Βενζίνη χωρίς μόλυβδο 95 ΚΟΝ ΜΙΝ» αντί 
«Βενζίνη χωρίς μόλυβδο 90 ΚΟΝ ΜΙΝ».· 

2) Άρθρο 3, δεύτερος στίχος, προστίθενται οι εξής λέξεις στο τέλος 
«ΑΤΚί = ΤΔί + Εί + Φί όπου». 

(Από το Υπουργείο Βιομηχανίας, Ενέργειας και Τεχν/γίας) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


